### | | | | --- | --- | | | | | --- | | **Byråd** 25. september 2018 Sagsnr. 710-2018-11971 Dok.nr. 710-2018-245062 Jonna Olesen | | 141.                Godkendelse af anlægsbevilling - Renovering af boldbane i Ulstrup - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til anlægsbevilling
på 780.000 kr. til renovering af boldbane og udeområder på [adresse].
Boldbanen mod øst har behov for nye dræn og en gennemgribende renovering.

Finansieringen af anlægget består af overført rådighedsbeløb
på 580.000 kr. oprindeligt afsat som tilskud til etablering af kunstgræsbane i
Ulstrup i forbindelse med sagen om ekstra anlæg i budget 2013, samt rådighedsbeløb
afsat i 2018 til renovering af [adresse] på 200.000 kr. (A-607ny).

Teknik og Kultur har i samarbejde med Ulstrup IF gennemgået
anlægget og vurderet mulighederne for at forbedre og renovere [adresse]
inden for rammen på 780.000 kr.

Ulstrup IF’s 1. prioritet er en gennemgribende renovering af
boldbanen mod øst (se vedlagte kort). Teknik og Kultur har indhentet tilbud fra
fire entreprenører, hvor det økonomisk mest fordelagtige tilbud lyder på
621.250 kr. Tilbuddet indeholder fjernelse af asfalt og kantsten samt
etablering af nye dræn og udligning af terræn. Banen opbygges efterfølgende med
nyt underlag og græs. Dertil skal lægges et beløb til uforudsete udgifter.
Eventuelt restbeløb foreslås anvendt til generel forbedring af området/stadion
i dialog med Ulstrup IF.

Renovering igangsættes i efteråret 2018. Ulstrup IF er
indforstået med, at banen tidligst kan benyttes, når græsset er etableret og
klar til brug. Ulstrup IF flytter aktiviteterne til andre baner på anlægget i
den pågældende periode.

**VURDERING**

Renovering af boldbanen vil give en væsentlig forbedring af
[adresse]. Ulstrup IF vil opleve en øget kapacitet, idet banen er
ubrugelig som kampbane i dag. Renoveringen vil desuden give foreningen
muligheden for at skåne banerne ved at kunne flytte kampe og træning mellem
banerne på [adresse].

**ØKONOMI**

Der søges en anlægsbevilling på 780.000 kr. til renovering
af fodboldbaner og udeområder. Anlægsbevillingen kan finansieres af det afsatte
rådighedsbeløb på 200.000 i budget 2018-21 (A-607ny) samt det overførte
rådighedsbeløb på 580.000 kr., der oprindeligt blev afsat som tilskud til
etablering af kunstgræsbane i Ulstrup i forbindelse med sagen om ekstra anlæg i
budget 2013.

Der er i 2013 givet anlægsbevilling til de 580.000 kr., men
som tilskud til etablering af en kunstgræsbane i Ulstrup. Da disse planer blev
opgivet, søges rådighedsbeløbet i denne sag i stedet bevilget til renovering af
boldbanen på [adresse].

**INDDRAGELSE**

I samarbejde med Ulstrup IF er det besluttet, hvilke
renoveringsopgaver, der skal prioriteres inden for anlægsbevillingen.

**INDSTILLING**

Direktøren for Teknik og [adresse]
til Byrådet:

1.    At godkende en anlægsbevilling på 780.000 kr. til
renovering af boldbane på [adresse] finansieret af de afsatte
rådighedsbeløb på henholdsvis 580.000 kr. og 200.000 kr.

***Kultur- og Fritidsudvalget, 3. september 2018:***

Fraværende:ingen

Indstilles godkendt. Eventuelle uforbrugte midler tilgår
kassen.

***Økonomiudvalget, 18. september 2018:***

Fraværende:Marlene Madsen, Poul Nilsson

Indstillingen fra Kultur- og Fritidsudvalget indstilles
godkendt.

**Bilag**

|  |  |
| --- | --- |
| Ulstrup IF - Ønsker til renovering af baneanlæg og udeområder | 710-2018-101031 |
| Ulstrup IF - Kort over baneanlæg | 710-2018-101034 |